Kinzig (Schwarzwald)

D **Kinzig** isch e Fluss, wu uf erer Lengi vu 93&nbsp;km dur dr Mittler Schwarzwald un d Oberrhyy-Diefebeni fließt. Si isch mit ere Wasserfierig vu rund 28&nbsp;m³/s dr grescht vu dr Fliss vum Schwarzwald, wu in dr Ryy fließe, un het mit ihre Näbefliss s grescht Dalsyschtem vum Schwarzwald gschaffe. Friejer het s Kinzigdal as Gränze zwisch em Nord- un em Sidschwarzwald gulte oder au zwisch em Nord- un em Mittlere Schwarzwald. Syy gsamte Verlauf lyt im Bundesland Bade-Wirttebärg.

Mit dr Murg het d Kinzig in dr Wirmyyszyt e gmeins Flusssyschtem bildet (Kinzig-Murg-Fluss).

## Flussverlauf
D Kinzig chunt uuse uf em Baan vu dr Gmei Loßburg im Landkreis Freidestadt. Si fließt zerscht in dr Nechi vum eschtlige Gebirgsort in ere sidlige Richtig. Doderby verlosst si e weng sidli vu Alpirschbach dr Landkreis Freidestadt un streipft dr Landkrois Rautweil. Dr grescht Deil vu ihrem Lauf lyt aber im Ortenaukreis. In dr Stadt Schilte biegt d Kinzig no Weschte ab. Bi Huuse wird mit dr Yymindig vum Guetachdal s gwunde Dal breit, ender gradlächt un dicht bsidlet. Bi Hasle biegt ihre Lauf no Nordweschte ab. Bi Offeburg verlosst d Kinzig dr Schwarzwald un mindet bi Kähl in dr Rhyy.

In ihrem obere Lauf isch d Kinzig e typische Gebirgsfluss. Wäg dr Hochwassergfohr isch d Kinzig im breite mittlere un untere Laufabschnitt in e Bett mit Doppeltrapezprofil un hoche Dämm zwängt wore. Im unterschte Laufabschnitt unter an dr Schutter-Mindig wird e Renaturierig durgfiert.

## Näbefliss
Im Schwarzwald minde ne baar greßeri Näbefliss mit Lengine um 20–30&nbsp;km vu Norde un Side in d Kinzig, wu dr Schwarzwald in dr Hauptesacht no Weschte durfließt (Uuswahl):
* Lohmihli (Hauptquällascht vu dr Kinzig)
* Aischbach
* Alpirschbach
* Retebach
* Kleini Kinzig
* Kaibach
* Reinhardsbächle
* Kuhbach
* Schiltach
* Heibach
* Sulzbächli
* Ippiche
* Schilterschbach
* Langebach
* Wolf
* Kirnbach
* Guetach
* Mihlebach
* Harmerschbach/Erlebach 
* Schutter

## Geografii
S Kinzigdal isch s Dal, wu am diefschte yygschnitten isch im innere Schwarzwald. Im vordere Kinzigdal lige d Ortschafte uf unter 200 Meter iber NN. S Klima im Kinzigdal isch wäfge däm milder wie in dr meischte andere Gegnige vum Schwarzwald. Im vordere Kinzigdal het s Obst un Rääbe. Gengebach, Ortebärg un Ohlschbach sin bekannti Räbböugmeine. Zem Deil fiert di Badisch Wyystroß do dure.

## Dierwelt
Syter anne 2002 wird versuecht, dr Lachs in dr Kinzig wider aazsidle dur Uussetze vu Junglachs un Ewägmache vu Hindernis. Erschti Erfolg het s aafangs 2005 gee, wu zem erschte Mol syt 50 Johr wider Lachslaich in eme bade-wirttebärgische Fluss gfunde woren isch.

## Dr Name Kinzig
Dr Name *Kinzig* stoht in Urkunde fir dr Fluss un au fir s Dail:
* 1099: *ad Chinzechun; ad aliam Chinzichun*
* 1128: *flumen* [Fluss] *Kinzicha*, *flumen Kynzichun, ad aliam Kynzicham*
* 1539: *Künz*, *Künzlin*
* 1543: *Küntzgen*
* 1560: *Kintzg*
* 1560: *ob den stöcken oder Kintzgen*
* 1561: *obenn Kintzgen wyse*
* 1579: *Küntzg*
* 1620: *Kintzgen*
* 1652: *Oberkentzgenwüß*
* 1654: *Köntzig*
* 1837: *Kinzig*
Härgleitet wird dr Name *Kinzig* us em Keltische..

## Bilder

Datei:Kinzig Schwarzwald 1.jpg|D Kinzig bi [Schenkezell
Datei:Kinzig 292.jpg|D Kinzig z Wolfe
Datei:Schwarzwald und Kinzig.jpg|D Kinzig bi Huuse
Datei:Kinzig01.jpg|D Kinzig bi Offeburg


## Literatur
* Emil Imm (Hrsg.) – Land um Kinzig und Rench, Rombach-Verlag (1974)
* Kurt Klein – Leben am Fluss, Schwarzwald-Verlag (2002)
* A. Stalf (1932): Korrektion und Unterhaltung der Kinzig. Die Ortenau 19. S. 124–144.
* A. Neuwerck (1986): Der Lachsfang in der Kinzig. Die Ortenau 66. S. 499–525.

## Weblink
* Turismussyte vu dr Kinzigdalgmeine
* Fleßereimuseum Gengebach
* Menschen am Fluß – Geschichten aus dem oberen Kinzigtal
* Kinzigtal: Geschichten rund um das Kinzigtal
* D Kinzig: Bach oder Kanal?

## Fueßnotte